கேள்வி: மலேசியா - பெயர்க் காரணம் பற்றி நீங்கள் என்ன அறிந்துள்ளீர்கள்?
பதில்: ''மலாய்ஸ்'' (மலாயர்) என்ற சொல் மற்றும் இலத்தீன்-கிரேக்கப் பின்னொட்டான -''இயா'' ஆகியவற்றின் ஓர் இணைப்புச் சொல் ''மலேசியா'' என்ற பெயர் ஆகும். இதை 'மலாயர்களின் நிலம்' என்று மொழிபெயர்க்கலாம். 11 ஆம் நூற்றாண்டுக்கு முற்பட்ட குறிப்புகளிலும் கூட இதை ஒத்த ஒலிப்புடைய வேறுபட்ட சொற்கள் தோன்றுகின்றன. சுமத்ராவில் உள்ள பகுதிகளுக்கான இடப்பெயர் ஆய்வு சொல்லாக அல்லது மலாக்கா நீரிணையைச் சுற்றியுள்ள ஒரு பெரிய பகுதியைக் குறிப்பிடுவதாக இவை அமைந்திருந்தன. சமசுகிருத ''வாயு புராணம்'' பொ. ஊ. முதலாம் ஆயிரமாண்டில் இருந்து உள்ளதாக எண்ணப்படுகிறது. 'மலாயாத்வீபா' என்ற பெயருடைய ஒரு நிலத்தை அது குறிப்பிட்டுள்ளது. சில அறிஞர்களால் நவீன கால மலாய் தீபகற்பம் இது அடையாளப்படுத்தப்படுகிறது. தங்க செர்சோனிசின் மேற்குக் கடற்கரைக்கு ''மலாயு குலோன்'' என்ற பெயரைப் பயன்படுத்திய ''ஜியாகிராஃபிகா'' எனும் தாலமியின் இரண்டாம் நூற்றாண்டு நூல் மற்றும் ''மலாயு'' எனும் யிஜிங் (துறவி) ஏழாம் நூற்றாண்டு நூல் ஆகியவை இப்பகுதியின் பெயரைக் குறிப்பிட்ட பிற குறிப்பிடத்தக்க நூல்களாகும். ஒரு நேரத்தில் மெலாயு இராச்சியம் அதன் பெயரை ''சுங்கை மெலாயுவில்'' இருந்து பெற்றது. ''மெலாயு'' பிறகு சிறீவிஜயம் தொடர்புபடுத்தப்பட்டதாக உருவானது. சுமத்ராவின் பல்வேறு பகுதிகளுடன் தொடர்ந்து தொடர்புபடுத்தப்பட்டது. குறிப்பாக, பலேம்பங்குடன் இவ்வாறு தொடர்புபடுத்தப்பட்டது. மலாக்கா சுல்தானகம் நிறுவனர் பலேம்பங்கில் இருந்து தான் வந்தார் என்று எண்ணப்படுகிறது. 15 ஆம் நூற்றாண்டில் ஒரு பிராந்திய சக்தியாக மலாக்கா உருவான போது தான் இப்பெயரானது ஓர் இனப்பெயர் வளர்ச்சியடைந்ததாக எண்ணப்படுகிறது. இசுலாமியமயமாக்கமானது மலாக்காவில் ஓர் இன சமய அடையாளத்தை நிறுவியது. ''மெலாக்கர்களுடன்'' ''மெலாயு'' என்ற சொல்லானது மாற்றி மாற்றி பயன்படுத்தக் கூடியதாக தோன்றத் தொடங்கியது. மலாக்கா சுல்தானுக்கு விசுவாசமுடையவர்களாக இருந்த உள்நாட்டு மலாய் மொழி பேசியவர்களை இது குறிப்பாகக் குறிப்பிட்டிருக்கலாம் என்று கருதப்படுகிறது. மலாயோஸ் என்ற சொல்லை தொடக்க கால போத்துக்கேயர் பயன்படுத்தியது இதை பிரதிபலிக்கிறது. மலாயோஸ் என்ற சொல்லானது மலாக்காவின் ஆளும் வர்க்கத்தினரை மட்டுமே குறிப்பிடப் பயன்படுத்தப்பட்டது. மலாக்காவில் இருந்து வந்த வணிகர்களின் முக்கியத்துவமானது ''மெலாயு'' என்ற சொல் முசுலிம் வணிகர்களுடன் தொடர்புபடுத்தப்படுவதற்கு வழிவகுத்தது. அங்கிருந்து பரந்த பண்பாட்டு மற்றும் மொழிக் குழுவுடன் தொடர்புபடுத்தப்படுவதாக உருவானது. மலாக்கா மற்றும் பிறகு சொகூர் சுல்தானகம் ஆகிய இரு பகுதிகளுமே மலாய் பண்பாட்டின் மையமாக தம்மை உரிமை கோரின. இந்த நிலைக்கு பிரித்தானியர் ஆதரவளித்தனர். சுமத்ராவைக் குறிப்பிடாமல் மலாய் தீபகற்பத்துடன் பொதுவாக அதிகத் தொடர்புடையதாக ''மலாய்'' என்று சொல் உருவாவதற்கு இது வழிவகுத்தது. ஐரோப்பியக் குடியேற்றம் தொடங்குவதற்கு முன்னர் மலாய் தீபகற்பமானது உள்ளூர் அளவில் ''மலாய் தீபகற்பம்'' ('மலாய் நிலம்') என்று அறியப்பட்டது. ஒரு செருமானிய அறிஞரான யோகன் பிரடரிச் புளுமென்பாச்சால் உருவாக்கப்பட்ட ஓர் இன வகைப்படுத்தலின் கீழ் கடல்சார் தென்கிழக்காசியா பூர்வகுடிகளானவர்கள் மலாய் இனத்தவர் எனும் ஓர் ஒற்றைப் பிரிவாகக் குழுப்படுத்தப்பட்டனர். 1826 இல் ஓசியானியா பிரெஞ்சு நாடுகாண் பயணி யூல்சு துமோந்து துர்வில்லேவின் பயணத்தைத் தொடர்ந்து ''சொசைட்டி டி ஜியாகிராஃபி'' எனும் அமைப்பிற்கு 1831 இல் ''மலேசியா'', ''மைக்குரோனீசியா'' மற்றும் ''மெலனீசியா'' ஆகிய சொற்களை அவர் பின்னர் முன்மொழிந்தார். ஏற்கனவே இருந்த ''பொலினீசியா'' என்ற சொல்லிலிருந்து இந்த அமைதிப் பெருங்கடல் பண்பாடுகள் மற்றும் தீவுக் கூட்டங்களை வேறுபடுத்திக் குறிப்பிட்டார். "கிழக்கிந்தியத் தீவுகள் என்று பொதுவாக அறியப்பட்ட ஒரு பகுதியை" மலேசியா என்று துமோந்து துர்வில்லே வரையறுத்தார். 1850 இல் ஆங்கிலேய இனவியலாளரான ஜார்ஜ் சாமுவேல் வின்ட்சோர் இயர்ல் ''இந்திய தீவுக்கூட்டம் மற்றும் கிழக்கு ஆசியாவின் இதழ்'' என்ற பத்திரிக்கையில் எழுதும் போது தென்கிழக்காசியாவின் தீவுகளுக்கு "மெலாயுனேசியா" அல்லது "இந்துனேசியா" ஆகிய பெயர்களைக் கொடுப்பதை முன்மொழிந்தார். இதில் முதல் பெயருக்கு தன் ஆதரவை அளித்தார். தற்போதைய மலாய் தீவுக்கூட்டத்தைக் குறிப்பிட மலேசியா என்ற பெயரானது ஓரளவுக்குப் பயன்படுத்தப்படத் தொடங்கியது. நவீன பெயரிடுதலில் மலாய் தீபகற்பம் மற்றும் தென்கிழக்காசியா அண்டைத் தீவுகளின் பகுதிகள் ஆகியவற்றில் முதன்மையாகக் குடியமர்ந்துள்ள ஆசுத்திரோனீசிய மக்கள் ஓர் இன சமயக் குழுவுக்கான பெயராக ''மலாய்'' என்ற பெயர் தொடர்கிறது. மேற்குறிப்பிட்ட அண்டைத் தீவுகளில் சுமத்ராவின் கிழக்குக் கடற்கரை, போர்னியோ கடற்கரை மற்றும் இப்பகுதிகளுக்கு இடையில் அமைந்துள்ள சிறிய தீவுகள் ஆகியவை அடங்கும். 1957 இல் ஐக்கிய இராச்சியத்திடம் இருந்து இந்நாடு விடுதலை பெற்றது. ''மலாயா கூட்டமைப்பு'' என்ற பெயரைக் கொண்டிருந்தது. ''மலேசியா'' மற்றும் பொதுவாக முதலாம் ஆயிரமாண்டில் மலாய் தீபகற்பத்தின் மேல் பகுதியில் அமைந்திருந்த வரலாற்று ரீதியிலான இராச்சியத்தின் பெயரான ''இலங்காசுகம்'' போன்ற பிற சாத்தியமான பெயர்களைத் தவிர்த்து ''மலாயா கூட்டமைப்பு'' என்ற பெயரானது தேர்ந்தெடுக்கப்பட்டது. இருந்த போதிலும், ஏற்கனவே இருந்த அரசுகளான மலாயா கூட்டமைப்பு, அதனுடன் சேர்த்து சிங்கப்பூர், வடக்கு போர்னியோ மற்றும் சரவாக் ஆகியவை இணைந்து ஒரு புதிய கூட்டமைப்பை உருவாக்கிய போது 1963 இல் ''மலேசியா'' என்ற பெயரானது பின்பற்றப்பட்டது., meaning "Federation of Malaysia". Despite this, the name Malaysia is mostly used officially, including the Malaysia Agreement 1963 and the Federal Constitution.}} 1963 இல் மலாயாவுடன் சிங்கப்பூர், வடக்கு போர்னியோ மற்றும் சரவாக் ஆகியவை இணைத்துக் கொள்ளப்பட்டதை ''சி'' என்ற எழுத்து பிரதிநிதித்துவப்படுத்தியதன் காரணமாக மலேசியா என்ற பெயரானது தேர்ந்தெடுக்கப்பட்டது என ஒரு கோட்பாடு முன் வைக்கப்படுகிறது. பிலிப்பீன்சுவில் இருந்த அரசியல்வாதிகள் பிலிப்பீன்சு என்று அந்நாட்டிற்குப் பெயர் வைக்கப்படுவதற்கு முன்னர் தங்களது நாட்டுக்கு மலேசியா என்ற பெயரை வைப்பது குறித்து கூர்ந்து ஆராய்ந்து வந்தனர்.
கேள்வி: மலேசியா - பண்பாடு பற்றி தகவல் சொல்.
பதில்: படிமம்:MURTABAK 1 0031.jpg சமையற்காரர் முட்டைகள், இறைச்சி மற்றும் வெங்காயத் துண்டுகள் கலந்த ''முர்டாபாக்'' எனப்படும் ஒருவகை தோசையைச் சுடும் காட்சி.]] படிமம்:Cook Making Char Kuey Teow.jpg மலேசியாவில் பல்வேறு இனங்களைச் சேர்ந்த, பல்வேறு பண்பாட்டுக் கூறுகளைக் கொண்ட மற்றும் பல்வேறு மொழிபேசும் மக்கள் உள்ளனர். இப்பகுதியின் துவக்கநிலை பண்பாடு இங்கு வாழ்ந்த பழங்குடி மக்கள், இங்கு இடம் பெயர்ந்த மலாய் இனத்தவரால் உருவானது. வெளிநாட்டு வணிகம் துவங்கிய வரலாற்றுக் காலத்திலேயே சீனர் மற்றும் தமிழர் பண்பாட்டுத் தாக்கங்கள் ஏற்பட்டன. பாரசீகம், அராபியர் மற்றும் பிரித்தானியர் பண்பாட்டுத் தாக்கங்களைப் பின்னதாக உள்வாங்கியது. அரசமைப்பு, சமூக உடன்பாடு போன்றவை காரணமாக இனச் சிறுபான்மையினரின் பண்பாடு தன்வயமாகவில்லை. 1971இல் மலேசிய அரசு "தேசிய பண்பாட்டுக் கொள்கை"யை அறிவித்தது; இதன்படி மலேசியப் பண்பாடு பழங்குடியினரின் பண்பாட்டின்படி அமையும் என்றும் பிற பண்பாடுகளிலிருந்து பொருத்தமானக் கூறுகளை உள்வாங்கும் என்றும் இசுலாம் பெரும் பங்கு வகிக்கும் என்றும் வரையறுத்தது. மேலும் மலாய் மொழியே மற்ற மொழிகளை விடப் பரப்பப்படும் எனக் கூறியது. இவ்வாறான அரசின் தலையீட்டை மலாய் அல்லாத சிறுபான்மையினர் தங்கள் பண்பாட்டுச் சுதந்தரத்தைக் குறைப்பதாக எதிர்த்தனர். சீனர்களின் சங்கங்களும் இந்தியச் சங்கங்களும் தங்கள் எதிர்ப்பை அரசுக்குத் தெரிவிக்கும் வகையில் மனு ஒன்றை அளித்தனர். மலேசியாவிற்கும் அண்டை நாடுகளுக்கும் இடையே (குறிப்பாக இந்தோனேசியா) பண்பாட்டுச் சண்டைகள் ஏற்பட்டுள்ளன. இரண்டு நாடுகளுக்கும் ஒன்றையொத்த பாரம்பரியமும் வழைமையான பழக்கங்களும் உள்ளன. இருப்பினும் உணவுப் பொருள்களிலிருந்து மலேசியாவின் நாட்டுப்பண் வரை பல பிணக்குகள் எழுந்துள்ளன. இந்தப் பிணக்குகளைக் குறைக்க இரு நாட்டு அரசுகளும் பலமுறை முயன்றுள்ளன. மலேசியப் புலி மலேசியாவின் தேசிய விலங்காகும்.
கேள்வி: மலேசியா - விளையாட்டு பற்றி தகவல் சொல்.
பதில்: மலேசியாவில் பரவலாக விளையாடப் படுபவையாகக் காற்பந்தாட்டம், இறகுப்பந்தாட்டம், வளைதடிப் பந்தாட்டம், பௌல்ஸ், டென்னிசு, சுவர்ப்பந்து, தற்காப்புக் கலைகள், குதிரையேற்றம், பாய்மரப் படகோட்டம், மற்றும் ஸ்கேட் பலகையோட்டம் ஆகியன . இறகுப்பந்தாட்ட போட்டிகள் பல்லாயிரக் கணக்கான பார்வையாளர்களை ஈர்க்கின்றன; 1948-ஆம் ஆண்டு முதல் தாமசு கோப்பையைத் தக்க வைத்துள்ள மூன்று நாடுகளில் ஒன்றாக மலேசியா விளங்குகிறது. மலேசிய புல்தரை பௌல்ஸ் கூட்டமைப்பு 1997-இல் பதிவு செய்யப்பட்டது. பிரித்தானிய படைத்துறை அதிகாரிகளால் அறிமுகப்படுத்தப்பட்ட சுவர்ப்பந்து விளையாட்டில் முதல் போட்டி 1939-இல் நடத்தப்பட்டது. சுவர்ப்பந்து பந்தடி மட்டைச் சங்கம் சூன் 25, 1972இல் உருவானது. மலேசியா தென்கிழக்கு ஆசியாவிற்கான ஓர் கால்பந்துக் கூட்டிணைவைப் பரிந்துரைத்துள்ளது. ஆகத்து 2010-இல் மலேசியாவின் ஆடவர் வளைதடிப் பந்தாட்ட அணி உலகத் தரவரிசையில் 15வதாக இருந்தது. கோலாலம்பூரில் உள்ள மெர்டெக்கா விளையாட்டரங்கில் வளைதடிப் பந்தாட்ட உலக கிண்ணம் மூன்றாவது மற்றும் பத்தாவது போட்டிகள் நடத்தப்பட்டன. மலேசியாவில் பார்முலா 1 தடம்– சிப்பாங் பன்னாட்டு சுற்றுகை உள்ளது. தொலைவுள்ள இச்சுற்றுகையில் முதல் கிராண்ட் ப்ரீ போட்டி 1999இல் நடந்தது. படிமம்:Sepang international circuit qualifying1.jpg தடம், செபாங் பன்னாட்டு சுற்றுகை.]] 1953-இல் உருவான மலாயா ஒலிம்பிக் குழுவிற்கு பன்னாட்டு ஒலிம்பிக் குழுவின் அங்கீகாரம் 1954-இல் கிடைத்தது. மலேசியா 1956 ஒலிம்பிக் விளையாட்டுக்கள் பங்கேற்றது. 1964-இல் இக்குழுவிற்கு மலேசியா ஒலிம்பிக் குழு என மறுபெயரிடப்பட்டது. தொடங்கிய காலத்திலிருந்து ஒன்றைத் தவிர அனைத்து ஒலிம்பிக் போட்டிகளிலும் பங்கேற்றுள்ளது. 1972-ஆம் ஆண்டில் மியூனிக்கில் நடந்த ஒலிம்பிக் போட்டிக்கு மிக உயர்ந்தளவில் பங்கேற்பாளர்களை (57) அனுப்பி உள்ளது. மலேசிய போட்டியாளர்கள் ஒலிம்பிக்கில் இதுவரை நான்கு தங்கப் பதக்கங்களை வென்றுள்ளனர்; இவை அனைத்துமே இறகுப்பந்தாட்டம் என்பது குறிப்பிடத்தக்கது. பொதுநலவாய விளையாட்டுக்கள் 1950 முதல் மலாயா என்றும் 1966 முதல் மலேசியா என்றும் பங்கெடுத்து வந்துள்ளது. 1998-இல் இந்த விளையாட்டுக்கள் கோலாலம்பூரில் நடத்தப்பட்டன. தற்காப்புக் கலைகளில் மலேசியாவில் சிலாட் மற்றும் தோமோய் என்னும் இரு வகைகள் பயிலப்படுகின்றன.